**Národná rada Slovenskej republiky**

**IX. volebné obdobie**

 Č: KNR-VHZ-4275/2025-5

**774a**

**S p o l o č n á s p r á v a**

výborov Národnej rady Slovenskej republiky o výsledku prerokovania vládneho návrhu zákona o poskytovaní údajov na účel adresnej energopomoci (**tlač 774**) v druhom čítaní

 Výbor Národnej rady Slovenskej republiky pre hospodárske záležitosti ako gestorský výbor k vládnemu návrhu zákona o poskytovaní údajov na účel adresnej energopomoci (**tlač 774**) (ďalej len „gestorský výbor“) podáva Národnej rade Slovenskej republiky podľa § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov (ďalej len „rokovací poriadok“) spoločnú správu výborov Národnej rady Slovenskej republiky.

**I.**

Národná rada Slovenskej republiky uznesením č. 845 z 1. apríla 2025 pridelila predmetný návrh zákona na prerokovanie týmto výborom:

 Ústavnoprávnemu výboru Národnej rady Slovenskej republiky a

 Výboru Národnej rady Slovenskej republiky pre hospodárske záležitosti.

Výbory prerokovali návrh zákona v lehote určenej uznesením Národnej rady Slovenskej republiky.

**II.**

Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili gestorskému výboru v určenej lehote žiadne stanovisko k predmetnému návrhu zákona (§ 75 ods. 2 rokovacieho poriadku).

**III.**

Návrh zákonaodporučil Národnej rade Slovenskej republiky **schváliť:**

Výbor Národnej rady Slovenskej republiky pre hospodárske záležitosti uznesením č. 152 z 2. apríla 2025.

Ústavnoprávny výbor Národnej rady Slovenskej republiky **neprijal uznesenie,** keďže návrh uznesenia **nezískal** **súhlas nadpolovičnej väčšiny prítomných poslancov** podľa čl.  84 ods. 2 Ústavy Slovenskej republiky a § 52 ods. 4 zákona Národnej rady Slovenskej republiky č.  350/1996  Z.  z. o  rokovacom poriadku Národnej rady Slovenskej republiky v znení neskorších predpisov.

**IV.**

Z uznesenia výboru Národnej rady Slovenskej republiky uvedeného pod bodom III tejto spoločnej správy vyplývajú nasledujúce pozmeňujúce a doplňujúce návrhy:

V § 1 sa za slovami „konečným spotrebiteľom vody domácnosť,4)“ vypúšťa spojka „a“, za slová „konečných spotrebiteľoch tepla5)“ sa vkladajú slová „a koncových odberateľoch tepla6)“ a za slová „konečným spotrebiteľom tepla“ sa vkladajú slová „alebo koncovým odberateľom tepla“.

Poznámka pod čiarou k odkazu 6 znie:

„6) § 2 písm. s) zákona č. 657/2004 Z. z. v znení neskorších predpisov“.

Doterajšie odkazy s poznámkami pod čiarou k odkazom 6 až 14 sa primerane prečíslujú.

*Odôvodnenie: Pre komplexnosť poskytovania údajov sa navrhuje doplniť do návrhu zákona aj ďalší subjekt. Koncový odberateľ tepla je definovaný v zákone ako:* ***„****koncovým odberateľom odberateľ, ktorý dodané teplo využíva na vlastnú spotrebu alebo dodané teplo rozpočítava konečným spotrebiteľom alebo dodávateľ, ktorý dodané teplo rozpočítava konečným spotrebiteľom“. Koncový odberateľ tepla je v praxi správca bytového domu alebo spoločenstvo vlastníkov bytov a nebytových priestorov (SVB), ktorý odoberá teplo zo systému CZT a následne ho rozpočítava jednotlivým bytom a nebytovým priestorom. Správca, alebo SVB vedie evidenciu o jednotlivých bytoch a nebytových priestoroch v objekte.*

**Výbor NR SR pre hospodárske záležitosti**

***Gestorský výbor odporúča schváliť***

V § 3 ods. 3 písmeno m) znie:

„m) z informačného systému spoločenstva vlastníkov bytov a nebytových priestorov alebo z informačného systému fyzickej osoby alebo právnickej osoby vykonávajúcej správu bytového domu,12)“.

Poznámka pod čiarou k odkazu 12 znie:

„12) § 6 ods. 1 zákona Národnej rady Slovenskej republiky č. 182/1993 Z. z. o vlastníctve bytov a nebytových priestorov v znení neskorších predpisov.

Doterajšie odkazy s poznámkami pod čiarou k odkazom 12 až 14 sa primerane prečíslujú.

*Správu domu vykonáva spoločenstvo vlastníkov bytov a nebytových priestorov v dome (SVB) alebo iná právnická osoba alebo fyzická osoba, teda správca. Ide o dve rovnocenné správy domu, teda SVB vedie identickú evidenciu ako správca a tak isto rozpočítava teplo jednotlivým bytom. Vzhľadom k tomu, že na Slovensku sú tisíce domov spravovaných SVB, je nutné aby sa povinnosti nevzťahovali len správcov, ale aj SVB.*

*Spoločenstvo je právnická osoba založená podľa zákona Národnej rady Slovenskej republiky č. 182/1993 Z. z o vlastníctve bytov a nebytových priestorov a vzniká dňom zápisu do registra spoločenstiev vedenom obvodným úradom v sídle kraja.*

**Výbor NR SR pre hospodárske záležitosti**

***Gestorský výbor odporúča schváliť***

V § 4 ods. 1 písmeno e) znie:

„e) údaje o všetkých vyplácaných dávkach v členení podľa jednotlivých druhov dávok a údaje o všetkých vyplácaných dôchodkoch zo starobného dôchodkového sporenia13) podľa § 3 ods. 3 písm. e) v rozsahu:

1. rodné číslo,

2. meno,

3. priezvisko,

4. druh dávky alebo dôchodku,

5. výška dávky alebo dôchodku,“.

Poznámka pod čiarou k odkazu 13 znie:

„13) § 29 zákona č. 43/2004 Z. z. o starobnom dôchodkovom sporení a o zmene a doplnení niektorých zákonov v znení neskorších predpisov.“.

Doterajšie odkazy s poznámkami pod čiarou k odkazom 13 a 14 sa primerane prečíslujú.

*Navrhuje sa spresnenie a úprava rozsah údajov, ktoré sa poskytujú z informačného systému Sociálnej poisťovne. Zámerom doplnenia je zahrnúť popri údajoch o dlhodobých alebo krátkodobých dávkach vyplácaných Sociálnou poisťovňou aj údaje o starobnom dôchodkovom sporení (zákon č. 43/2004 Z. z. o starobnom dôchodkovom sporení a o zmene a doplnení niektorých zákonov v znení neskorších predpisov) Jednotlivé typy dôchodkov vyplácaných zo starobného dôchodkového sporenia sú uvedené v ustanovení zákona, na ktorý sa odkazuje.*

**Výbor NR SR pre hospodárske záležitosti**

***Gestorský výbor odporúča schváliť***

V § 4 ods. 1 písmeno g) znie:

„g) údaje o dávkach a príspevkoch z informačného systému podľa § 3 ods. 3 písm. g) v rozsahu:

1. rodné číslo,

2. meno,

3. priezvisko,

4. dátum narodenia,

5. druh dávky alebo príspevku,

6. výška dávky alebo príspevku,“.

*Navrhuje sa spresnenie rozsahu údajov poskytovaných zo systému riadenia sociálnych dávok obdobne ako je definovaný  rozsahu údajov v § 4 ods. 1 písm. e) návrhu zákona, ktoré sa poskytujú z informačného systému Sociálnej poisťovne.*

**Výbor NR SR pre hospodárske záležitosti**

***Gestorský výbor odporúča schváliť***

V § 4 ods. 1 písm. i) až m) tretí a štvrtý bod znejú:

„3. meno, priezvisko a dátum narodenia vlastníka odberného miesta,

4. meno, priezvisko a dátum narodenia koncového odberateľa na odbernom mieste,“.

*Navrhuje sa presné vymedzenie údajov o vlastníkovi odberného miesta, ako aj o koncovom odberateľovi. Namiesto všeobecného pojmu „údaje“ sa navrhuje doplnenie na taxatívne uvedenie konkrétnych identifikačných údajov vlastníka odberného miesta a koncového odberateľa. Zároveň v písm. l) a m) dochádza k doplneniu nového údaju, a to ceny za spotrebovanú komoditu. Ide totiž o subjekty pôsobiace v tepelnej energetike. Kým osoby podnikajúce v tepelnej energetike majú cenové rozhodnutia vydávané Úradom pre reguláciu sieťových odvetví, subjekty podľa § 3 ods. 3 písm. m) návrhu zákona vykonávajú správu bytového domu, alebo ako spoločenstvo si sami spravujú bytový dom, v rámci ktorej činnosti rozpočítavajú množstvo vyrobeného tepla konečným spotrebiteľom, teda nedisponujú cenovými rozhodnutiami. V záujme podchytenia aj informácií o uplatňovanej cene za komoditu sa navrhuje doplnenie v uvedenom rozsahu.*

**Výbor NR SR pre hospodárske záležitosti**

***Gestorský výbor odporúča schváliť***

§ 4 ods. 1 písm. l) sa dopĺňa šiestym bodom, ktorý znie:

„6. cena za spotrebovanú komoditu,“.

*Navrhuje sa presné vymedzenie údajov o vlastníkovi odberného miesta, ako aj o koncovom odberateľovi. Namiesto všeobecného pojmu „údaje“ sa navrhuje doplnenie na taxatívne uvedenie konkrétnych identifikačných údajov vlastníka odberného miesta a koncového odberateľa. Zároveň v písm. l) a m) dochádza k doplneniu nového údaju, a to ceny za spotrebovanú komoditu. Ide totiž o subjekty pôsobiace v tepelnej energetike. Kým osoby podnikajúce v tepelnej energetike majú cenové rozhodnutia vydávané Úradom pre reguláciu sieťových odvetví, subjekty podľa § 3 ods. 3 písm. m) návrhu zákona vykonávajú správu bytového domu, alebo ako spoločenstvo si sami spravujú bytový dom, v rámci ktorej činnosti rozpočítavajú množstvo vyrobeného tepla konečným spotrebiteľom, teda nedisponujú cenovými rozhodnutiami. V záujme podchytenia aj informácií o uplatňovanej cene za komoditu sa navrhuje doplnenie v uvedenom rozsahu.*

**Výbor NR SR pre hospodárske záležitosti**

***Gestorský výbor odporúča schváliť***

§ 4 ods. 1 písm. m) sa dopĺňa šiestym bodom, ktorý znie:

„6. cena za spotrebovanú komoditu.“.

*Navrhuje sa presné vymedzenie údajov o vlastníkovi odberného miesta, ako aj o koncovom odberateľovi. Namiesto všeobecného pojmu „údaje“ sa navrhuje doplnenie na taxatívne uvedenie konkrétnych identifikačných údajov vlastníka odberného miesta a koncového odberateľa. Zároveň v písm. l) a m) dochádza k doplneniu nového údaju, a to ceny za spotrebovanú komoditu. Ide totiž o subjekty pôsobiace v tepelnej energetike. Kým osoby podnikajúce v tepelnej energetike majú cenové rozhodnutia vydávané Úradom pre reguláciu sieťových odvetví, subjekty podľa § 3 ods. 3 písm. m) návrhu zákona vykonávajú správu bytového domu, alebo ako spoločenstvo si sami spravujú bytový dom, v rámci ktorej činnosti rozpočítavajú množstvo vyrobeného tepla konečným spotrebiteľom, teda nedisponujú cenovými rozhodnutiami. V záujme podchytenia aj informácií o uplatňovanej cene za komoditu sa navrhuje doplnenie v uvedenom rozsahu.*

**Výbor NR SR pre hospodárske záležitosti**

***Gestorský výbor odporúča schváliť***

Gestorský výbor odporúča hlasovať o bodoch **1 až 7 spoločne** s odporúčaním **s c h v á l i ť.**

**V.**

Gestorský výbor na základe stanovísk výborov k predmetnému návrhu zákona vyjadrených v ich uzneseniach uvedených pod bodom III tejto správy a v stanoviskách poslancov gestorského výboru vyjadrených v rozprave k tomuto návrhu zákona

**odporúča Národnej rade Slovenskej republiky**

vládny návrh zákona o poskytovaní údajov na účel adresnej energopomoci (**tlač 774**) **s c h v á l i ť** vznení pozmeňujúcich a doplňujúcich návrhov uvedených v tejto spoločnej správe, ktoré gestorský výbor odporúčal schváliť.

Spoločná správa výborov Národnej rady Slovenskej republiky o výsledku prerokovania návrhu zákona v druhom čítaní bola schválená uznesením Výboru Národnej rady Slovenskej republiky pre hospodárske záležitosti č. 153 z 2. apríla 2025.

Týmto uznesením výbor zároveň poveril spoločného spravodajcu **Igora Šimka** predložiť návrhy v zmysle príslušných ustanovení rokovacieho poriadku Národnej rady Slovenskej republiky.

Bratislava 2. apríla 2025

**Róbert P u c i, v.r.**

predseda Výboru NR SR

pre hospodárske záležitosti